**REFERAT FRA MØTE I OFFENTLIGHETSUTVALGET 7.6.2011**

**Tilstede**Hanne Wien   
Lars Kise   
Siri Gedde-Dahl   
Per Anders Johansen   
Arne Jensen   
Nils Øy   
Bjørn Brandt   
Ola Karlsen   
Berit Nyman   
Thomas Frigård

Referent: Kristine Foss

1. **Åpenhet i rettspleien**

*Nils Øy* gjennomgikk forslag fra DA om endringer i regler om åpenhet i rettspleien, samt litt historikk rundt de reglene som er og forslagene som er fremmet på dette området.

Viktigste forslaget fra DA: Forslag om uttalerett og anke (nytt 3. og 4. ledd til § 125) ved lukkede dører og merinnsynsregel (ny § 124a i domstolloven)

*Utvalget* må motarbeide et forslag om å utvide forbudet mot opptak til bruk i radio eller fjernsyn for straffesaker (domstoll. § 131a) til å gjelde sivile saker. *Utvalget* må også jobbe for å få flere endringer enn det som ligger i forslaget fra DA.

Andre saker vi bør følge med på:   
Kildevernspørsmål: Metodekontrollutvalget og Datalagringsdirektivet   
Medieansvarsutvalget – kommer snart   
forskrift til politiregisterloven

Oppfølgning: Ta kontakt med politikere på Stortinget – hvorfor tar dette så lang tid?   
Få med noen dommere på dette (høyesterettsdommere, høyesterettsjustitiarius Tore Schei?)

Evt også Berit Reiss-Andersen fra Advokatforeningen?   
Leder av dommerforeningens medieutvalg?

1. **OEP**Per Anders J informerte om sin deltakelse på et møte i regi av DIFI for arkivarer og innholdsleverandører til DIFI.   
   Der kom det bla fram at sladding av personnavn viser seg å være et mareritt i praksis. Dessuten mye fokus på erstatningsansvar ved feil i journalføringen. Kom også fram at de ønsker å gi oss direkte tilgang til hele dokumenter.   
   Per A gikk gjennom hovedproblemene fra pressens ståsted:   
   - avslagene henviser kun til saksnr, ikke navn   
   -innholdsløse journlaler   
   -vedlegg – fremdeles ofte ikke med i hoveddokumentet.   
   - tar tid før en journalføring dukker opp i OEP.

*Utvalget* kan prøve å finne ut av hvor mange dagsverk man bruker på sladding av navn og annen statistikk fra Difi. Kristine kontakter Difi.

1. **Vegard V. sak hos Sivilombudsmannen – Kunnskapsdepartementet følger ikke opp**

Sak 2010/1383. Ligger også omtalt på offenlighet.no.   
*Oppfølging:* orientere Kontroll- og konstitusjonskomiteen på Stortinget om saken.

1. **Thomas – ulovlig kontrakt om hemmelighold i kommunen.**

Fylkesmannen i O og A konkluderer med at kontrakten er ulovlig, men sier samtidig at fratredelsesavtaler i seg selv ofte vil være underlagt taushetsplikt (2011/9473-4 FM-J, ligger også omtalt på offentlighet.no). Dette strider mot flere tidligere avgjørelser, både fra SOMB og Fylkesmannen. *Oppfølgning:* Thomas har krevd innsyn i alle fratredelsesavtaler i kommunen de siste 2 årene – ser hva han får ut av dette   
Kristine skriver utkast til et brev til FM i O og A med utdrag fra relevante saker.

1. **Evaluering av gjenopptakelseskommisjonen.**

Utvalget oppfordres til å komme med innspill om noen har erfaringer med gjenopptakelseskommisjonen og åpenhet til evaluering som skal foretas.

1. **Åpenhetsindeksen**

Hanne orienterte om gruppas arbeid. De vil mest sannsynlig kunne legge fram tall over verste/beste kommune på Åpenhetstinget. Vil prøve å få noe ferdig før kommunevalget slik at noen tall kan presenteres i forb med dette. Utdelig av stempel til beste kommune?

1. **Åpenhetstinget 2011**

Kristine gikk gjennom programutkastet og oppfordret alle medlemmene til å være med på markedsføringen av årets åpenhetsting og Flaviusprisen. Husk å markedsføre også til andre enn pressen. Mange ønsker varslerdebatt på årets ting.

1. **Lydopptak i sivile saker**

Kristine orienterte om en sak fra Borgarting lagmannsrett der retten hadde nektet en journalist å ta opptak av forhandlingene i en sivil sak. Har klaget på vegne av offentlighetsutvalget. *Utvalget* oppfordres til å være på vakt mot slike forbud. Forbudet mot opptak i domstolloven gjelder kun for straffesaker og der opptaket skal brukes i tv eller radio. Gjelder ikke noe forbud, verken i sivile eller straffesaker, mot opptak til eget bruk. Mao trenger ikke engang be om rettens tillatelse når en skal ta opptak til eget bruk.

1. **Forslag om endringer i offentleglova – unntak fra innsyn i fødselsnumre og lønnslipper**

Kristine orienterte om at medieorganisasjonene (MBL, NJ, NP og NR) har levert inn felles protest mot at disse endringene sendes ut uten normal høring. Utvalget ga innspill på at vi bør samle gode saker som har blitt til gjennominnsyn i lønnslipper og få med disse i en evt. høringsuttalelse/overfor Stortinget.

1. **Skatteforslag behandlet i Stortinget**

Kristine orienterte om deltakelse i komiteen der NP og NR talte imot forslaget om begrensninger.

Oslo. 9.6.2011